РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11

от заседание на комисия ”Управление на собствеността”
към Пленума на Висшия съдебен съвет, проведено на 10.04.2019 г.
/за публикуване/

Днес, 10.04.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Стефан Гроздев
                                                                                       Пламена Цветанова
                                                                                       Огнян Дамянов
                                                                                       Боян Новански

ОТСЪСТВА: Олга Керелска.

           От администрацията на ВСС присъстваха: инж. Стоянка Георгиева – и.д. директор на дирекция „Управление на собствеността на съдебната власт”, Иванка Христова – началник отдел „Управление на собствеността“, расимира Василева - началник отдел „ПОНД”, дирекция „Правна“, инж. Димитър Шиклев – главен експерт в отдел „Инвестиции и строителство“, Надежда Петрова  - старши експерт в дирекция „Управление на собствеността на съдебната власт“ и Надя Горгорова – младши експерт – икономист в отдел „Управление на собствеността“.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

1. Писмо с вх. № ВСС-4574/08.04.2019 г. от Михаела Борянова Стефанова – наемател във ведомствено жилище, находящо се в гр. София, ж.к. „Зона Б-18“, бл. 1, вх. А, ет. 14, ап. 66. 

І. Инвестиционна дейност:

	1. ОТНОСНО: Писмо от председателя на Районен съд гр. Севлиево с вх. № ВСС-2394/19.02.2019 г. с искане за отпускане на средства за осигуряване на достъпна среда – ремонт и преустройство на санитарен възел и доставка и монтаж на две стълбищни платформи.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. Извършването на разход за осигуряване на достъпна среда – ремонт и преустройство на санитарен възел /8 137,60 лв./ и доставка и монтаж на две стълбищни платформи /41 860 лв. с ДДС/ в сградата на Районен съд гр. Севлиево е целесъобразно. Стойността на разхода съгласно приложена актуална оферта  от  фирма „Гипсотехника“ООД за ремонт и преустройство на санитарни възли е на стойност 8 137,60 лв., а за доставка и монтаж на стълбищни платформи е в размер на 41 860 лв. с ДДС на фирма „ДЕНИК ЛИФТ“ ЕООД . Общата сума възлиза на  49 998 лв. с ДДС.

   Мотиви:  От 2014 г. Районен съд – Севлиево е ответна страна по дело за защита от дискриминация във връзка с недостъпната за хора с увреждания архитектурна среда. С влязло в сила Решение № 4931 на ВАС от 17.04.2018 г. Районен съд Севлиево е осъден да заплати сумата в размер на 3 500 лв. обезщетение за претърпени неимуществени вреди.
    С писмо  наш вх. № ВСС-2394/29.03.2019 г.  е изпратена една актуализирана оферта за ремонт на санитарните възли, поради отказ от другите оферирали фирми. Същата фирма е представила и най-ниската предишна оферта. За ремонта е изготвен и проект. Офертите на доставчиците на стълбищните платформи са  актуални. Ремонтът попада в предвидените за достъпна среда по §51-00 средства в инвестиционната програма на ВСС за 2019 г.    

1.2. ИЗПРАЩА решението по т. 1 от настоящия протокол на Комисия „Бюджет и финанси”, за  корекция на бюджета на Районен съд гр. Севлиево.

-	Текущи ремонти:

2. ОТНОСНО: Писма от председателя на Окръжен съд гр. Бургас с вх. № ВСС-852/28.11.2018 г. с искане за отпускане на средства за текущ ремонт - подмяна на негодни стъклопакети, и №№ ВСС-852/28.11.2018 г. и ВСС-388/27.02.2019 г. с искане за отпускане на средства за ремонт на част от покрива.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. Извършването на разход за текущ ремонт на част от покрива в сградата на Окръжен съд Бургас е целесъобразно. Стойността на разхода е в размер на 9 410,00лв. с ДДС на „Водолей-96“ ЕООД .

Мотиви: Исканите текущи ремонти са планувани за 2019 год., и са приети за сведение по т. 19 от протокол №3/30.01.2019 год. на КБФ.

2.2. ИЗПРАЩА решението по т. 2.1 от настоящия протокол на Комисия „Бюджет и финанси”, за  корекция на бюджета на Окръжен съд гр. Бургас.

3.	По отношение на извършването на текущ ремонт – подмяна на негодни стъклопакети ИЗБИРА ВАРИАНТ I, а именно: Извършването на разход за текущ ремонт - подмяна на негодни стъклопакети в сградата на Окръжен съд гр. Бургас е целесъобразно. Стойността на разхода съгласно най-ниската от приложените актуални оферти  е в размер на 22 506,00 лв. с ДДС на „Трейд пласт“ ЕООД. 

Мотиви:  Исканите текущи ремонти са планирани за 2019 г., и са приети за сведение по т. 19 от протокол №3/30.01.2019 г. на КБФ.

4. ИЗПРАЩА решението по т. 3 от настоящия протокол на Комисия „Бюджет и финанси”, за  корекция на бюджета на Окръжен съд гр. Бургас.

В 11,37 часа г-жа Пламена Цветанова влиза в залата.

3. ОТНОСНО: Писмо от председателя на Окръжен съд гр. Разград с вх. № ВСС-842/18 от 27.03.2019 г. с приложени актуализирани оферти към  искане наш вх. № 842/30.08.2018 г. за отпускане на средства за текущ ремонт  на кабинети, коридор и стълбище.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. Извършването на разход за текущ ремонт на кабинети, коридор и стълбище в сградата на Окръжен съд гр. Разград е целесъобразно. Стойността на разхода съгласно най-ниската от приложените актуални оферти, след преценка, в искането е определен на  86 500,00 лв. с ДДС на фирма „САВ-Разград“ ООД.

 Мотиви: Искането за текущия ремонт е за 2018 г. Същото е отразено в таблицата за текущи ремонти, приета за сведение по т. 19 от протокол № 3/30.01.2019 г. на КБФ. Исканата и предвидена сума е в размер на 86 500 лв., като е преценено, че същата ще бъде достатъчна за покриване на разходите по извършване на ремонта. Разходът е целесъобразен.	

3.2. ИЗПРАЩА решението по т. 3 от настоящия протокол на Комисия „Бюджет и финанси”, за  корекция на бюджета на Окръжен съд гр. Разград.

4. ОТНОСНО: Писмо от заместник-председателя на Районен съд гр. Добрич с вх. № ВСС-7696 от 11.12.2018 г. с искане за отпускане на средства за текущ ремонт – подмяна на износени подови  настилки в 5 кабинета и латексово боядисване на 8 кабинета.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. Извършването на разход за неотложен текущ ремонт – подмяна на износени подови  настилки в 5 кабинета и латексово боядисване на 8 кабинета в сградата на Районен съд гр. Добрич е целесъобразно. Стойността на разхода за подмяна на подови  настилки съгласно най-ниската от приложените актуални оферти  е  в размер на 1 735,00 лв. с ДДС - на „Ника-99“ ЕООД, а за  латексово боядисване – 2 078,00 лв. с ДДС на „Дъга-Апостол“ ЕООД , или общо в размер на 3 813,00 лв. с ДДС.

Мотиви: Текущият ремонт е искан за 2019 г., като не е приет за неотложен. Искането фигурира в таблицата за текущи ремонти, която е приета за сведение по т. 19 от протокол № 3/30.01.2019 г. на КБФ. В момента се извършват СРР в Окръжен съд гр. Добрич. В момента се извършват СРР в Окръжен съд гр. Добрич, и сумата може да бъде отпусната като неотложен разход с цел извършване на ремонта в Районен съд гр. Добрич по време на извършване на ремонтните дейности в Окръжен съд гр. Добрич. 

4.2. ИЗПРАЩА решението по т. 4 от настоящия протокол на Комисия „Бюджет и финанси”, за  корекция на бюджета на Районен съд гр. Добрич.

5. ОТНОСНО: Писмо от председателя на Районен съд гр. Дулово с вх. № ВСС-2936/ 05.03.2019 г. с искане за отпускане на средства за текущ ремонт на санитарни възли.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. Извършването на разход за текущ ремонт на санитарни възли през 2019 г. в сградата на Районен съд гр. Дулово  е неотложно необходимо. Стойността на разхода съгласно най-ниската от приложените актуални оферти  е  в размер на 24 836,0 лв. с ДДС - на „Универсстрой-Дуло“ ЕООД.

Мотиви: Исканият ремонт е неотложно необходим. Приложени са актуални оферти, съобразени с Решение по т. 13 от протокол №25/18.07.2018 г. на КУС.

5.2. ИЗПРАЩА решението по т. 5 от настоящия протокол на Комисия „Бюджет и финанси”, за  корекция на бюджета на Районен съд гр. Дулово.

6. ОТНОСНО: Доклад от инж. Надежда Стоянова – главен експерт в отдел „Инвестиции и строителство“ относно писмо от председателя на Районен съд гр. Елхово с вх. № ВСС-12996/18/21.03.2019 г. във връзка с искане за осигуряване на средства за преместване на съоръжение /клетка/ за временен престой и изолация на конвоирани лица.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	6.1. ПРИЕМА доклад от инж. надежда Стоянова - гл. експерт в отдел „Инвестиции и строителство“ на дирекция „УССВ“, АВСС.
	6.2. ПРИЕМА за необходимо и целесъобразно осигуряване на средства за преместването на съоръжението (клетката) за временен престой и изолация на конвоирани лица в съда на приземния етаж на сградата.
	Стойността на разхода е определена в размер на 16 593,50 (шестнадесет хиляди петстотин деветдесет и три и 0,50) лева с ДДС, съгласно най-ниската оферта, предложена от „Ванина строй“ ООД. Средствата да са за сметка на параграф §10-30 „Текущ ремонт“.
Мотиви:
С писмо рег. №431/13.02.2018 г. началникът на Областно звено „Охрана - Ямбол“ е дал предписания на председателя на Районен съд - Елхово за преместване на клетка за временен престой и изолация на задържани лица. В тази връзка е проведената работна среща в сградата на Съдебна палата град Елхово между представители на Министерство но правосъдието — сектор „ Охрана на съдебните сгради и магистрати “ и сектор „Екстрадиции и конвой“, началникът на Областно звено „Охрана - Ямбол“ и административния ръководител на районен съд — Елхово. Установено е, че приземния етаж на сградата е подходящо място за преместване на съоръжението за временен престой и изолация на задържани лица. В писмо рег. № 1393/22.02.2019г. от ГД „Охрана“ са предписани необходимите вътрешни и външни строително – монтажни  работи, които ще осигурят добри условия на труд за магистрати и съдебни служители при спазване на всички изисквания, на които трябва да отговарят помещенията за временен престой на конвоираните лица, в съответствие с нормите за безопасност и охрана, съгласно Наредба № 4 от 10.01.2008 г.
В изпълнение на решение на Комисия „ Управление на собствеността “ към Пленума на ВСС по т.1 от по Протокол 41/28.11.2018 г., в писмо рег. № ВСС - 12996/18/21.03.2019 г, председателят на Районен съд гр. Елхово, приложено е изпратил актуални количествено — стойностни сметки, по пера за видовете строително - монтажни работи по преместването на съоръжението (клетката) за временен престой и изолация на конвоирани лица в съда. Актуализираното искане е за отпускане на средства в размер на 16 593,50 (шестнадесет хиляди петстотин деветдесет и три и 0,50) лева с ДДС. Окомплектовано е с три броя съпоставими количествено - стойностни сметки/оферти за обхвата на СМР, съответстващи на дадените препоръки и изисквания на ГД  „Охрана“.
Искането за отпускане на средства за преместване на съоръжение (клетка) за временен престой и изолация на конвоирани лица в съда на приземния етаж: на сградата, фигурира в Приложение № 1 на Утвърдения списък на планираните текущи ремонти през 2019 г., Решение по т.2 от Протокол 1/16.01.2019 г. на КУС. Средствата са планирани за 2019 г. и са съгласувани по т. 19 от Протокол №3/30.01.2019 г. на Комисия „Бюджет и финанси
	6.3. ИЗПРАЩА решението по т. 6.1 от настоящия протокол на Комисия „Бюджет и финанси“, за корекция на бюджета на Районен съд гр. Елхово.
	6.4. ВКЛЮЧВА сградата на Съдебна палата гр. Елхово в групата сгради за изготвяне на Технически паспорт и енергийно обследване.
Мотиви:
В изготвеното конструктивно становище в заключението е посочено, че поради опасност от загуба на обща устойчивост на колоната, следва да се изготви конструктивен проект за укрепване, предшестван от конструктивно обследване за оценка на техническите характеристики на сградата.
Обследване за оценка на техническите характеристики на съществуващата сграда и Конструктивно обследване на съществуващата сграда са част от обхвата и съдържанието на Техническият паспорт на сградата, съгласно Наредба № 5/28.12.2006 г. за техническите паспорти на строежите.
Ремонтът на отоплителната инсталация попада в обхвата на дейностите по прилагане на мерките за повишаване енергийната ефективност на сградата. 
	6.5. ПРЕДЛАГА на главния секретар на Висшия съдебен съвет да командирова инж. Надежда Стоянова - главен експерт в отдел „Инвестиции и строителство“ да извърши оглед на сградата на Съдебна палата гр. Елхово и изготви доклад за състоянието на входното стълбище и носещите колони на входа на сградата.

7. ОТНОСНО: Писмо от и.ф. председателя на Окръжен съд гр. Пловдив и председателя на Районен съд гр. Пловдив с вх. № ВСС-15339/11.03.2019 г. с искане за отпускане на средства за демонтаж и  извозване на два броя негодни резервоари за мазут.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. Извършването на разход за демонтаж и  извозване на два броя негодни резервоари за мазут в сградата на Районен съд Пловдив е целесъобразно и неотложно. Стойността на разхода съгласно приложената оферта  от фирма „Екологика България“ ЕООД  е в размер на  894,00 лв. с ДДС. 

Мотиви: С Решение по т. 16 от протокол № 58/29.11.2017 г. на председателя е предложено да събере оферти от лицензирани фирми за работа с взривоопасни материали, за преценка на целесъобразността. Такива не са събрани, поради липса на интерес от лицензирани фирми. Единствено фирма „Екологика България“ ЕООД“ /която няма лиценз за работа с взривоопасни материали/ е поела ангажимента да извърши услугата, като същата предлага и изкупуване на металните отпадъци по 0,20 лв./кг. без ДДС. 
 
7.2. ИЗПРАЩА решението по т. 7 от настоящия протокол на Комисия „Бюджет и финанси”, за  корекция на бюджета на Районен съд гр. Пловдив.

8. ОТНОСНО: Писмо от председателя на Районен съд гр. Трявна с вх. № ВСС-7875/18 от 21.03.2019 г. с искане за отпускане на средства за текущ ремонт  на входно стълбище и площадка, почистване, импрегниране и боядисване на челна фасада.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. Извършването на разход за текущ ремонт на входно стълбище и площадка, почистване, импрегниране и боядисване на челна фасада в сградата на Районен съд гр. Трявна е целесъобразно. Стойността на разхода съгласно най-ниската от приложените актуални оферти  е  в размер на 16 788 лв. с ДДС   на фирма „Захи Лайт“ ЕООД.

Мотиви: Искането за текущият ремонт е било за 2018 г., като е отложено с решение по т. 14 от протокол № 23/2018 г. Искането е отразено в таблицата за текущи ремонти, която е приета за сведение с решение по т. 19 от протокол № 3/30.01.2019 г. на КБФ. Разходът е целесъобразен.	

8.2. ИЗПРАЩА решението по т. 8 от настоящия протокол на Комисия „Бюджет и финанси”, за  корекция на бюджета на Районен съд гр. Трявна.

ІІ. Управление на собствеността

9. ОТНОСНО: Проект на решение за упълномощаване на представляващия Висшия съдебен съвет да подпише споразумения за прекратяване на договори, както и нови договори за предоставяне на безвъзмездно и безсрочно управление върху имоти, за нуждите на Районен съд гр. Тервел и на Териториално отделение – Тервел към Районна прокуратура гр. Добрич.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. Предлага на Пленума на ВСС да приеме решение с което УПЪЛНОМОЩАВА представляващия Висшия съдебен съвет: 

1. Да подпише Споразумение за прекратяване на Договор за предоставяне на безвъзмездно право на управление върху имот – общинска собственост, за нуждите на Районен съд гр. Тервел, с адрес гр. Тервел, ул. „Христо Ботев“ № 8, с идентификатор на ПИ 72271.501.1207 и с идентификатор на административната сграда 72271.501.1207.1, по кадастралната карта и кадастралните регистри на гр. Тервел, одобрени със Заповед № РД-18-91–19.12.2009 г. на Изпълнителния директор на Агенция по геодезия, картография и кадастър, актуван с АПОС № 70/02.06.1999 г. Договорът е вписан в Служба по вписванията – Тервел под № 2184/20.09.2017 г., Акт № 149, том VI, дело 1100/2017 г.
2. Да подпише Споразумение за прекратяване на Договор за предоставяне на безвъзмездно право на управление върху имот – общинска собственост, за нуждите на Районна прокуратура гр. Тервел, част от недвижим имот, представляваща шест броя работни помещения с площ от 120 кв.м. и спомагателни помещения /склад, сервизно помещение, фоайе, коридор и обособени самостоятелен вход/ със спомагателна площ 35 кв.м. – всички разположени на първия етаж, част от административна сграда с идентификатор 72271.501.1198.10 по Кадастралната карта и кадастралните регистри на гр. Тервел, одобрени със Заповед № РД-1891/19.12.2009г. на Изпълнителния директор на Агенция по геодезия, картография и кадастър, съгласно скица на сградата № 15-251497/17.06.2015 г., актувана с АЧОС № 1835/23.08.2012 г. Договорът е вписан в Служба по вписванията – Тервел под № 585/06.04.2016г., Акт № 116, том II, дело 233/2016 г.
3. Да подпише Договор за учредяване безвъзмездно право на управление на имот – публична общинска собственост на ВСС, за нуждите на Районен съд гр. Тервел върху недвижим имот с адрес гр. Тервел, ул. „Христо Ботев“ № 8, с идентификатор на ПИ 72271.501.1207 и с идентификатор на административната сграда 72271.501.1207.1, по кадастралната карта и кадастралните регистри на гр. Тервел, одобрени със Заповед № РД-18-91–19.12.2009  г. на Изпълнителния директор на Агенция по геодезия, картография и кадастър, актуван с АПОС № 3209–18.09.2017г., вписан в Службата по вписванията гр. Тервел, с вх. Рег. № 2183/20.09.2017г., Акт № 148, том VI,дело № 941/2017г., а именно едноетажна сграда за административни нужди, със застроена площ от 304 кв.м.
4. Да подпише Договор за учредяване безвъзмездно право на управление на имот – публична общинска собственост на ВСС, за нуждите на Териториално отделение – Тервел към Районна прокуратура гр. Добрич, върху част от недвижим имот, представляваща шест броя работни помещения с площ от 120 кв.м. и спомагателни помещения /склад, сервизно помещение, фоайе, коридор и обособени самостоятелен вход/ със спомагателна площ 35 кв.м. – всички разположени на първия етаж, част от административна сграда, находяща се в гр. Тервел, ул. „Св. Св. Кирил и Методий“ № 2, с идентификатор 72271.501.1198.10 по Кадастралната карта и кадастралните регистри на гр. Тервел, одобрени със Заповед № РД-18-91/19.12.2009 г. на Изпълнителния директор на Агенция по геодезия, картография и кадастър, актувана с АЧОС № 1835/23.08.2012 г., вписан в Службата по вписвания – Тервел под № 78, том V, вх. рег. 2295/27.08.2012 г.

9.2. ВНАСЯ предложението като редовна точка в следващото редовно заседание на Пленума на Висшия съдебен съвет.

	10. ОТНОСНО: Доклад от Анжела Цветанова – старши експерт – юрист в отдел „Управление на собствеността“ относно писмо с вх. № ВСС-12968/27.03.2019 г. от министъра на правосъдието с предоставена информация за предприети действия по имоти, собственост на ДП „Фонд затворно дело“, находящи се в гр. Варна.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада относно писмо с вх. № ВСС-12968/27.03.2019 г. от министъра на правосъдието, с предоставена информация за предприети действия за изясняване на правния статут на недвижими имоти с ид. 10135.3516.147, 10135.3515.1776, 10135.3513.1779 по КККР на гр. Варна, собственост на Държавно предприятие „Фонд затворно дело“, за сведение.

Допълнителни точки, включени за разглеждане
в заседание на Комисия „Управление на собствеността”

11. ОТНОСНО: Писмо с вх. № ВСС-4574/08.04.2019 г. от Михаела Борянова Стефанова – наемател във ведомствено жилище, находящо се в гр. София, ж.к. „Зона Б-18“, бл. 1, вх. А, ет. 14, ап. 66. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ПРИЕМА писмо с вх. № ВСС-4574/08.04.2019 г. от Михаела Борянова Стефанова – наемател във ведомствено жилище, находящо се в гр. София, ж.к. „Зона Б-18“, бл. 1, вх. А, ет. 14, ап. 66, относно констатирани дефекти /напукани плочки в банята/, в рамките на гаранционния срок, след изпълнение на строително-ремонтните работи.
11.2. ОДОБРЯВА проект на писмо до „СТРОЙИНЖЕНЕРИНГ-В“ ЕООД, изпълнител на строително-ремонтните работи във ведомственото жилище, съгласно Договор № ВСС-16980/19.12.2017 г.
11.3. ДА СЕ ИЗПРАТИ писмото до управителя на  „СТРОЙИНЖЕНЕРИНГ-В“ ЕООД.
11.4. ИЗПРАЩА решението по т. 11 от настоящия протокол на Михаела Стефанова – наемател във ведомственото жилище, за сведение и осигуряване на достъп на представители на „СТРОЙИНЖЕНЕРИНГ-В“ ЕООД, за отстраняване на констатираните дефекти.

/11:09 часа – закриване на заседанието/

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/    ЕВГЕНИ ДИКОВ